Românca Simona Mărgăian se află în atenția presei din Italia, după ce a escrocat un bărbat cu 42 de ani mai în vârstă cu aproximativ 800.000 de euro, ea primind în primă instanță o condamnare la 5 ani de închisoare.
Prin diverse tertipuri, Simona Mărgăian (actualmente Filip), l-a înșelat pe italianul Francesco Thiella cu aproximativ 800.000 de euro, în perioada mai 2015 - septembrie 2017, după care l-a părăsit.
Septuagenarul Francesco Thiella a decis să-și caute dreptatea pe căi legale în România, aducând dovezi privind cadourile pe care i le-a făcut Simonei. Este vorba despre un apartament de 240 de metri pătrați lângă Domul din Milano, la care se adaugă alte ”atenții” scumpe, precum un inel cu diamante, în valoare de 12.000 de euro, un colier cu diamante de 8000 de euro, un lingou de aur de 4.000 de euro, un ceas Rolex de aur de 12.000 de euro dar și un troler de la Luis Vuitton, de 4.500 de euro, conform Gorjonline.ro.
Mai mult, pentru a o putea ajuta pe tânăra de care era îndrăgostit, Francesca și-ar fi vândut două mașini, tablourile, apartamentul, dar și verigheta.
La finalul anului trecut, Tribunalul Gorj a condamnat-o pe româncă la 5 ani de închisoare, ea trebuind să-i achite italianului păcălit daune materiale de aproximativ 700.000 de euro, precum și alți 10.000 de euro ca daune morale.
Pentru că procesul s-a mutat la Curtea de Apel Craiova, trustul italian de presă Mediaset, cel mai important din Cizmă, a trimis în România o echipă de jurnaliști, formată din Filippo Roma și Marco Occhipinti.
Aceștia au încercat să ia legătura cu românca acuzată, moment în care Simona Mărgăian a avut o reacție agresivă, lovindu-l cu poșeta pe unul dintre cei doi italieni și amenințându-l că ”îi sparge capul”, potrivit sursei citate.
@redazioneiene 42 anni di differenza tra lei e lui, amore o truffa? #FilippoRoma #LeIene #DaVedere ♬ suono originale - redazioneiene